cyanic-selkie/wikianc huggingface dataset:
பெரி. சுந்தரம்
வெளி இணைப்புகள்
பகுப்பு:1890 பிறப்புகள் பகுப்பு:1957 இறப்புகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கை தொழிற்சங்கவாதிகள் பகுப்பு:இலங்கை செனட் சபை உறுப்பினர்கள் பகுப்பு:இலங்கை அரசாங்க சபை உறுப்பினர்கள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கைத் தொழிலாளர் காங்கிரஸ் அரசியல்வாதிகள் பகுப்பு:இலங்கைத் தமிழ் வழக்கறிஞர்கள் பகுப்பு:இருபதாம் நூற்றாண்டு இலங்கை அரசியல்வாதிகள்
கம்பன் விரைவுத் தொடருந்து
தென்னிந்திய ரயில்வே துறையினருக்கு சொந்தமான கம்பன் விரைவு வண்டி தமிழ்நாட்டின் சென்னை எழும்பூர் தொடருந்து நிலையத்திலிருந்து காரைக்கால் தொடருந்து நிலையம் வரை தினம்தோறும் இரவு நேரத்தில் இயக்கப்படும் விரைவு தொடருந்தாகும். இந்த தொடருந்து 16175, 16176 ஆகிய எண்களில் இயங்கி வருகிறது.
பெயர்க்காரணம்
ஒன்பதாம் நூற்றாண்டில் தமிழ்நாட்டில் வாழ்ந்து மறைந்த மிகப்பெரும் கவிஞரான கம்பர் அவர்களின் நினைவாக இந்த தொடருந்திற்கு கம்பன் விரைவு தொடருந்து என பெயரிடப்பட்டுள்ளது. இவரே இராமாயணத்தை முதன்முதல் தமிழில் இயற்றியவர் ஆவார்.
வழித்தடமும் நிறுத்தங்களும்
தினந்தோறும் சென்னை எழும்பூர், காரைக்கால் நிலையங்களுக்கு இடையே இயக்கப்படும் இந்த தொடர்ந்து கீழ்க்கண்ட முக்கிய தொடருந்து நிலையங்களை கடந்து கடந்து இறுதி நிலையை அடைகிறது.
இழுவை இயந்திரம்
சென்னை முதல் விழுப்புரம் வரையிலான இருப்புப்பாதை  மின் மயமாக்கப்பட்டுள்ளதால், விழுப்புரம் வரை ராயபுரம் லோகோ ஷெட் மூலம் பராமரிக்கப்படும் WAP-7 என்ற மின் இழுவை எந்திரத்தின் மூலம்  இயக்கப்படுகிறது. விழுப்புரம் முதல் காரைக்கால் நிலையம் வரை  பொன்மலையில்  லோகோ ஷெட் மூலம் பராமரிக்கப்படும்  WDM 3A என்ற டீசல் இழுவை எந்திரத்தின் மூலம் மூலம் இயக்கப்படுகிறது.
பெட்டிகள் பகிர்ந்தளிப்பு
கம்பன் விரைவு தொடருந்து பெட்டிகள்  16187, 16188 ஆகிய எண்களில் இயக்கப்படும்  டீ கார்டன் விரைவு தொடருந்து,  56385/ 56386 என்ற எண்களில் இயக்கப்படும்  எர்ணாகுளம் கோட்டயம் பயணிகள்  தொடருந்து  ஆகிய  இரண்டு தொடருந்துகளுடன்  பகிர்ந்தளிக்கப்படுகிறது.
வண்டி எண் 16175
'கம்பன் விரைவு தொடருந்து வண்டியானது சென்னை எழும்பூர் நிலையத்தில் இருந்து தினந்தோறும் மாலை 10.00 மணிக்கு இயக்கப்பட்டு தாம்பரம், செங்கல்பட்டு, விழுப்புரம் சந்திப்பு, கடலூர் துறைமுகம் சந்திப்பு, சிதம்பரம்,சீர்காழி, மயிலாடுதுறை சந்திப்பு, பேராளம் சந்திப்பு, திருவாரூர் சந்திப்பு, நாகப்பட்டினம் சந்திப்பு என 14 நிறுத்தங்களையும் 85 நிலையங்களையும் கடக்க மணிக்கு 42 கிலோ மீட்டர் வேகத்தில் இயக்கப்பட்டு 8 மணி 25 நிமிடங்கள் பயணித்து  காரைக்கால்  நிலையத்தை  மறுநாள் காலை 06.25 மணிக்கு சென்றடைகிறது. இதன் மொத்த பயண தூரம் 361 கிலோ மீட்டர் ஆகும். இந்த தொடருந்து தனது பயணத்தில் செங்கல்பட்டு முதல் விழுப்புரம் நிலையம் வரையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 16176
மறுமார்க்கமாக 16176 என்ற எண்ணைக் கொண்ட இந்த தொடருந்து வண்டியானது காரைக்கால் நிலையத்திலிருந்து  தினந்தோறும்  மாலை 09.00 மணிக்கு இயக்கப்பட்டு 14 நிறுத்தங்களையும் 85 நிலையங்களையும் கடக்க மணிக்கு 44 கிலோ மீட்டர் வேகத்தில் இயக்கப்பட்டு 8 மணி 15 நிமிடங்கள் பயணித்து சென்னை எழும்பூர் நிலையத்தை மறுநாள் காலை 05.15 மணிக்கு சென்றடைகிறது. இதன் மொத்த பயண தூரம் 361 கிலோ மீட்டர் ஆகும் அதிகபட்சமாக மணிக்கு 110 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
அஞ்சோவான் தேன்சிட்டு
மேற்கோள்கள்
பகுப்பு:தேன்சிட்டு
தமராக்கி
தமராக்கி நாடு (ஆங்கிலம் : Thamarakki ) இது இந்தியாவின்,  தமிழ்நாடு மாநிலத்தில், சிவகங்கை மாவட்டம்,  சிவகங்கை வட்டத்தில்  அமைந்துள்ள  ஊர்  ஆகும்.
பெயர்க் காரணம்
இது முக்குலத்தோர் சமூகத்தைச் சேர்த்த கள்ளர் இன மக்கள் அதிகம் வாழும் பகுதியாகும்.,தமராக்கி வடக்கு,தமராக்கி தெற்கு, கள்ளங்குளம் ,காராம்போடை, ஆகிய கிராமங்கள் சேர்ந்தது தமராக்கி நாடு என்று அழைக்கப்படுகிறது. தமராக்கியில் விவசாயம் முக்கிய தொழிலாகும். நெல் மற்றும் கரும்பு முக்கியமாக இங்கு வளர்க்கப்படுகின்றன.இங்கு கபடி வீரர்கள் அதிகம் உள்ளன.சிட்டிசண் கபடி குழு,களம் கண்ட வேங்கை கபடி குழு.வீரம் விளைந்த மண்.
ᵀʰᵃᵐᵃʳᵃᵏᵏⁱ ᴺᵃᵈᵘ ˢᵖᵒʳᵗˢ ᶜˡᵘᵇ...! Arun(03) Mayilvaganam(07) Nepoliyan(03) Murali(09) Subash(05) Divakar(05) Ranjith(06) Suresh(08) Karthick(01)
திருவிழா
கலிதீர்த்த ௮ய்யனார் மற்றும் ஏழைகாத்தாள் அம்மன் கோவில்கள் மற்றும் கோட்டை கோவில் மந்தை கருப்பண் இங்கு அமைந்துள்ளது. தமராக்கியில் ஒவ்வொரு ஆண்டும் டிசம்பர் மாதம் ௭ருதுகட்டு திருவிழா வெகு விமரிசையாக நடைபெறும். உள்ளூர் பாரம்பரியம் மிகுந்த முளைப்பாரி திருவிழா ஒவ்வொரு ஆண்டும் ஜூலை மாதம் நடைபெறும்.
வெளி இணைப்புகள்
பகுப்பு:சிவகங்கை மாவட்டத்திலுள்ள கிராமங்கள்
சென்னைப் பள்ளிகள்
250px|right|thumb சென்னைப் பள்ளிகள், சென்னை மாநகராட்சி, கல்வித் துறையின் கீழ் இயங்கிவரும் பள்ளிகள். சென்னை மாநகராட்சி பள்ளிகள் என்றழைக்கப்பட்டவை தற்போது சென்னைப் பள்ளிகள் என்று அழைக்கப்படுகின்றன. ஏழை எளிய, வறுமைக் கோட்டுக்குக் கீழ் உள்ள மாணவர்களும் தரமான, சிறந்த கல்வி பெறுவதையே தனது லட்சியமாக கொண்டு சென்னைப் பள்ளிகள் செயலாற்றி வருகின்றன. இப்பள்ளிகளில் சில ஆண்டுகளாக மாணவர் சேர்க்கையும் மாணவர் தேர்ச்சி விகிதமும் அதிகரித்து வருகின்றன.
தோற்றம்
1912ம் ஆண்டு அன்றைய சென்னை நகராண்மைக் கழகம், சென்னை நகரம் முழுவதும் 40 ஆரம்பப் பள்ளிகளுடன் தனது கல்வித் துறையை தொடங்கியது. இன்று 32 மேல்நிலைப் பள்ளிகள், 35 உயர்நிலைப் பள்ளிகள், 97 நடுநிலைப் பள்ளிகள், 120 தொடக்கப் பள்ளிகள் மற்றும் 30 மழலையர் பள்ளிகள் என வளர்ச்சியடைந்துள்ளது. அனைத்துப் பள்ளிகளிலும், தமிழ் மற்றும் ஆங்கில வழிகளில் பாடங்கள் போதிக்கப்பட்டுவருகின்றன. மேலும், வடசென்னை, பழைய வண்ணாரப்பேட்டையில் முற்றிலும் உருது வழி உயர்நிலைப் பள்ளி ஒன்றும், இராயபுரம்-ஆஞ்சநேய நகர் பகுதியில் முற்றிலும் தெலுங்கு வழி உயர்நிலைப் பள்ளி ஒன்றும் செயல்பட்டுவருகின்றது. மேலும், 3 தெலுங்கு தொடக்கப்பள்ளிகள், 12 உருது தொடக்கப் பள்ளிகள், 7 உருது நடுநிலைப் பள்ளிகளும் உள்ளது. சில மேல்நிலைப் பள்ளிகளில் தெலுங்குவழிப் பாடப்பிரிவுகளும் செயல்பட்டுவருகின்றது.
நிர்வாகம்
சென்னைப் பள்ளிகள், சென்னை மாநகராட்சியின் கல்வித் துறையின் கீழ் நிர்வகிக்கப்படுகிறது. கல்வித் துறையின் உயர் நிர்வாக அலுவலர்- இணை ஆணையர் (கல்வி). தற்போதைய இணை ஆணையர் (கல்வி) லலிதா ராஜேந்திரன், இ.ஆ.ப வின் கீழ் 1 கல்வி அலுவலர், 10 உதவிக்கல்வி அலுவலர்கள், கல்வித் துறையை நிர்வகித்து வருகின்றனர்.
ஆசிரியர்கள்
சென்னைப் பள்ளிகள் அனைத்திலும், திறமையான, அனுபவமும், கல்வித் தகுதியும் உடைய ஆசிரியர்கள் நியமிக்கப்பட்டுள்ளனர். மொத்தம் 4325 ஆசிரியர் பணியிடங்களில் 2009-2010ம் கல்வி ஆண்டில் 3403 பணியிடங்களில் ஆசிரியர்கள் பணியாற்றுகின்றனர். 2010-2011ம் கல்வியாண்டில் மேலும் சில சிறப்பாசிரியர் (இசை, உடற்கல்வி ஆசிரியர்) பணியிடங்கள் நிரப்பபட்டது. தலைமையாசிரியர் பணியிடங்கள், மூத்த ஆசிரியர்களின் பதவி உயர்வு பட்டியல் தயார் செய்யப்பட்டு அதன் அடிப்படையில் பதவி உயர்வு வழங்கப்படுகிறது. மற்ற ஆசிரியர் பணியிடங்கள் 50% பதவி உயர்வு மூலமும், 50% பணியிடங்கள் தமிழ்நாடு அரசு ஆசிரியர் தேர்வு வாரியம் மூலமும் நிரப்பப்படுகின்றது. தமிழக அரசின் கல்விக் கொள்கையின் படி 1:40 அதாவது 40 மாணவர்களுக்கு ஒரு ஆசிரியர் என்ற விகிதத்தில் ஆசிரியர் பணியிடங்கள் ஏற்படுத்தப்பட்டு, நிரப்பப்பட்டு வருகின்றது.
ஆசிரியர் பணியிட விவரம்
மாணவர்கள்
சென்னைப் பள்ளிகளின் 80% மேற்பட்ட மாணவர்கள், ஏழை எளிய குடும்பங்களை சார்ந்தவர்களே. இவர்களின் பெற்றோரின் ஆண்டு வருமானம் ரூ.10,000 முதல் 36,000 வரை மட்டுமே. குறிப்பாக 10ம் வகுப்பு வரை பயிலும் பெரும்பான்மையான மாணவர்கள் வறுமைக் கோட்டுக்கு கீழ் உள்ள குடும்பங்களைச் சார்ந்த மாணவர்கள். 10% மாணவர்கள், சாலை ஓரங்களில் வசிப்பவர்களின் பிள்ளைகள். சுமார் 18% மாணவர்களே நடுத்தர குடும்பங்களை சார்ந்தவர்கள், 2% மாணவர்கள் அரசு ஊழியர்கள், ஆசிரியர்கள், சுயதொழில் செய்பவர்களின் பிள்ளைகள். மேல்நிலைப் பள்ளிகளில், குறிப்பாக சென்னைப் பெண்கள் மேல்நிலைப் பள்ளிகள், மாதவரம் நெடுஞ்சாலை, நுங்கம்பாக்கம், சைதாப்பேட்டை ஆகியவற்றில் மட்டுமே இந்த 2% மாணவர்கள் உள்ளனர். பல விதமான சமூக, பொருளாதார சூழ்நிலைகளில் மாணவர்கள் சென்னைப் பள்ளிகளில் பயின்றாலும், அனைத்து மாணவர்களும் சமமாகவே நடத்தப்படுகின்றனர் என்பது குறிப்பிடத்தக்கது. அனைத்து விதமான சென்னைப் பள்ளிகளில் சுமார் 1 லட்சத்திற்கும் மேற்பட்ட மாணவர்கள் கல்வி பயின்று வருகின்றனர். சென்னைப் பள்ளிகளில் மாணவர்களை விட மாணவிகளின் எண்ணிக்கையே அதிகம்.
மேற்கோள்கள்
பகுப்பு:சென்னை மாநகராட்சிப் பள்ளிகள்
மருத்தூர் ஊராட்சி
மருத்தூர் ஊராட்சி (Maruthur Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1146 ஆகும். இவர்களில் பெண்கள் 561 பேரும் ஆண்கள் 585 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:குத்தாலம் வட்டாரம் பகுப்பு:த. இ. க. ஊராட்சித் திட்டம்
இலட்சுமிபுரம், கொளத்தூர்
இலட்சுமிபுரம் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் கொளத்தூர் பகுதியில், 13.13611°N, 80.2005°W (அதாவது, 13.136100°N, 80.200500°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள ஒரு புறநகர்ப் பகுதியாகும். கொளத்தூர், விநாயகபுரம், புழல், செங்குன்றம், மாதவரம், பொன்னியம்மன்மேடு, பெரவள்ளூர், செம்பியம், திரு. வி. க. நகர், அகரம், ஜவஹர் நகர், பெரியார் நகர், வில்லிவாக்கம் மற்றும் பெரம்பூர் ஆகியவை இலட்சுமிபுரம் பகுதிக்கு அருகிலுள்ள முக்கிய ஊர்களாகும். சென்னையில் வாழ்ந்த ஆற்றல் பெற்ற சித்தர்களில் ஒருவரான அண்ணாமலை சுவாமி சித்தர் இலட்சுமிபுரம் பகுதியில் வாழ்ந்து சமாதி நிலை அடைந்தார். கொளத்தூர் பகுதியில் இயங்கி வரும் 300 வண்ணமீன் வளர்ப்புப் பண்ணைகளில் இலட்சுமிபுரம் மீன் வளர்ப்புப் பண்ணைகளும் அடங்கும். சட்டத்திற்குப் புறம்பாக அதிகாலை முதலே செயல்படும் சில மதுவிற்பனைக் கூடங்கள் இலட்சுமிபுரத்தில் இருப்பதாகக் காவல்துறைக்கு புகார் சென்றுள்ளது.
போக்குவரத்து
இலட்சுமிபுரம் பகுதியானது எப்போதும் சுறுசுறுப்புடன் செயல்பட்டுக் கொண்டிருக்கும் இரட்டை ஏரி சந்திப்பு பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. 200 அடி உள்வட்டச் சாலை இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு இலட்சுமிபுரம் பகுதியை ஒட்டிச் செல்லுகின்றன. ஆந்திரப் பிரதேசம், தெலங்கானா மாநிலங்களுக்கும் பேருந்து சேவைகள் வழங்குகிற மாதவரம் புறநகர் பேருந்து நிலையம், இங்கிருந்து சுமார் 3 கி.மீ. தூரத்திலும், ஆசியாவிலேயே இரண்டாவது மிகப்பெரிய புறநகர்ப் பேருந்து நிலையமான கோயம்பேடு பேருந்து நிலையம் இங்கிருந்து சுமார் 9 கி.மீ. தொலைவிலும் அமைந்துள்ளன. அதிக எண்ணிக்கையிலான விரைவு தொடருந்துகளும் சில நிமிடங்கள் பயணிகள் ஏற, இறங்க நின்று செல்லும் பெரம்பூர் தொடருந்து நிலையம் இங்கிருந்து சுமார் 6.5 கி.மீ. தூரத்தில் அமையப் பெற்றுள்ளது. இங்கிருந்து சுமார் 4.5 கி.மீ. தூரத்தில் வில்லிவாக்கம் தொடருந்து நிலையம் அமைந்துள்ளது. இலட்சுமிபுரத்திலிருந்து சுமார் 12 கி.மீ. தொலைவில், இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் புரட்சித் தலைவர் டாக்டர் எம். ஜி. ஆர். மத்திய இரயில் நிலையம், 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. அயல்நாடுகளுக்கும் பயணம் செய்து கொள்ள வசதியாக, சுமார் 23 கி.மீ. தொலைவில் சென்னை பன்னாட்டு வானூர்தி நிலையம் கம்பீரமாக அமைக்கப்பட்டுள்ளது.
பள்ளிகள்
அரசு உயர்நிலைப் பள்ளி, தனியார் பள்ளிகளான வீரசவர்க்கார் நேதாஜி மெட்ரிகுலேஷன் பள்ளி, எவர்வின் வித்யாஷ்ரம், எவர்வின் மெட்ரிகுலேஷன் மேல்நிலைப் பள்ளி, தொன் போஸ்கோ மேல்நிலைப் பள்ளி மற்றும் சதீஷ் பாலாஜி பள்ளி ஆகியவை இலட்சுமிபுரத்திற்கு அருகிலுள்ள பள்ளிகளாகும்.
கல்லூரி
இங்கிருந்து சுமார் 3 கி.மீ. தூரத்திலேயே, 2021 ஆம் ஆண்டு ஆரம்பிக்கப்பட்ட அருள்மிகு கபாலீஸ்வரர் கலை அறிவியல் கல்லூரி எவர்வின் பள்ளி வளாகத்தில் தற்காலிகமாக இயங்கி வருகிறது.
மருத்துவம்
24 மணி நேரமும் செயல்பட்டுக் கொண்டிருக்கும் இரட்டை ஏரி குமரன் மருத்துவமனை, இரட்டை ஏரி சந்திப்பு அருகில் 200 அடி உள்வட்டச் சாலையில் அமைந்து அருகிலுள்ள ஊர்களிலுள்ள நோயாளிகளும் எளிதில் வந்து செல்லும் முறையில் பலனளிக்கிறது. மேலும், பெரம்பூர் - செங்குன்றம் சாலையில் அமைந்துள்ள மாயா சிறப்பு மருத்துவமனையும் 24 மணி நேர சேவைகள் செய்து கொண்டிருக்கிறது.
மேற்கோள்கள்
பகுப்பு:சென்னை மாவட்டத்திலுள்ள ஊர்களும் நகரங்களும்
பாய்வுக் குழாய்
thumb|மாறாத புல வலிமை கொண்ட ஒரு பாய்வு குழாயின் படம்: F1S1 = F2S2 பாய்வுக் குழாய் (flux tube) என்பது காந்தப் புலம் செயல்படும் இடத்தில் உருளை வடிவக் குழாய் வடிவில் இருக்கும் ஒரு வெளி ஆகும். குழாயின் குறுக்குவெட்டுப்பரப்பு மற்றும் காந்தப்புலம் குழாயின் நீளவாக்கில் மாறிக்கொண்டே இருக்கும், ஆனால் காந்தப்பாயம் மாறாமல் இருக்கும்.
பாய்வுக் குழாய் என்ற கருத்தை வானியற்பியலில் பயன்படுத்துகிறார்கள். பாய்வுக் குழாய்கள் விண்வெளிகளில் இருக்கும் சூரியன் போன்ற விண்மீன்களில் காணப்படுகிறது. இவை கிட்டத்தட்ட 300 கிமீ விட்டம் கொண்டவை. சூரியப்புள்ளிகளும் 2500 கிமீ விட்டம் கொண்ட பெரிய பாய்வுக்குழாய்களைக் கொண்டுள்ளன. வியாழன் கோளுக்கும் அதன் துணைக்கோளான ஐஓவிற்கும் இடையே உள்ள வெளியில் காணப்படும் பாய்வுக் குழாய் மிகவும் பிரசித்திபெற்ற பாய்வுக்குழாய்களில் ஒன்றாகும்.
மேற்கோள்கள்
பகுப்பு:வானியற்பியல்
கூட்டி கோட்டை
கூட்டி கோட்டை (Gooty Fort) இராவதுர்க்கம் என்றும் அழைக்கப்படும் இது இந்தியாவின் ஆந்திராவின் கூட்டி நகரத்திலுள்ள ஒரு மலையின் மேல் அமைந்துள்ள ஒரு பாழடைந்த கோட்டையாகும். கூட்டி என்ற சொல் (உள்ளூரில் "குட்டி" என உச்சரிக்கப்படுகிறது) நகரத்தின் அசல் பெயரான கௌதம்புரியிலிருந்து பெறப்பட்டது. இது தேசிய முக்கியத்துவம் வாய்ந்த மத்திய பாதுகாக்கப்பட்ட நினைவுச் சின்னங்களில் ஒன்றாகும்.
வரலாறு
கோட்டை வளாகத்திற்குள் அமைந்துள்ள நரசிம்மர் கோயிலுக்கு அருகிலுள்ள பாறைகளில் எட்டு கல்வெட்டுகள் கண்டுபிடிக்கப்பட்டுள்ளன. இந்த கல்வெட்டுகள் கடுமையாக சேதமடைந்துள்ளன. ஆனால் மேலைச் சாளுக்கிய மன்னர் ஆறாம் விக்ரமாதித்யனின் (கி.மு. 1076-1126) ஆட்சியைப் பற்றி அறியப்படுகிறது. தற்போதுள்ள கோட்டையும் பிற கட்டமைப்புகளும் சாளுக்கிய காலத்தின் பிற்பகுதியைக் குறிக்கிறது.
இந்த கோட்டை பின்னர் விஜயநகர பேரரசின் கட்டுப்பாட்டில் வந்தது. இரண்டாம் வெங்கடபதி ராயனின் ஆட்சியின் போது (1584-1614), விஜயநகரப் பேரரசு குதுப் ஷாஹி வம்சத்திடம் கோட்டையை இழந்தது. பின்னர் குதுப் ஷாஹிகளின் தலைநகர் கோல்கொண்டாவை கைப்பற்றிய பின்னர் முகலாயர்கள் கோட்டையை கைப்பற்றியதாகத் தெரிகிறது. பொ.ச. 1746இல், மராட்டிய தளபதி முராரி ராவ் கோட்டையைக் கைப்பற்றி, எட்டு ஆண்டுகளுக்குப் பிறகு அதை தனது நிரந்தர இல்லமாக மாற்றி கோட்டையை செப்பனிட்டார். மேலும் சிறிய நுழைவாயில்களில் அலங்காரத்தையும் மேற்கொண்டார்.
பொ.ச. 1775 இல், மைசூர் ஆட்சியாளர் ஐதர் அலி கோட்டையைத் தாக்கி முற்றுகையிட்டார். இரண்டு மாதங்களுக்குப் பிறகு, முராரி ராவ் சரணடைய வேண்டிய கட்டாயம் ஏற்பட்டது. இந்த கோட்டை பின்னர் கிழக்கிந்திய நிறுவனத்தின் கட்டுப்பாட்டில் வந்தது. அதன் நிர்வாகி தோமஸ் முன்ரோ அடிவாரத்தில் அமைந்துள்ள கல்லறையில் அடக்கம் செய்யப்பட்டார்.
கட்டிடக்கலை
இந்த கோட்டை கடல் மட்டத்திலிருந்து 680 மீட்டர் உயரத்தில் இருக்கும் மலைகளில் அமைந்துள்ளது. "மார் கூட்டி" என்று அழைக்கப்படும் கோட்டையின் ஒரே ஒரு நுழைவாயில் மேற்கு திசையில் அமைந்துள்ளது. கோட்டையின் உச்சியில் இரண்டு கட்டிடங்கள் உள்ளன. இதில் ஒன்று வெடி மருந்துகளை பாதுகாக்குமிடமாக இருந்துள்ளது. பாழடைந்த நரசிம்மர் கோயில் ஒன்று அமைந்துள்ளது. 300 மீட்டர் உயரமுள்ள ஒரு குன்றில், " முராரி ராவின் இருக்கை" என்று அழைக்கப்படும் ஒரு சிறிய மண்டபம் உள்ளது. இங்கிருந்து கீழேயுள்ள நகரத்தை காணலாம். மராட்டியத் தளபதி முராரி ராவ் இங்கு சதுரங்க விளையாட்டிலும், ஊஞ்சலாட்டத்திலும் ஈடுபடுவார் என்று கூறப்படுகிறது.
கீழ் கோட்டைகளில் தொடர்ச்சியான வலுவான சுவர்கள் உள்ளன., அவை நுழைவாயில்களால் இணைக்கப்பட்டுள்ளன. மேலும், கொத்தளங்களாலும் சூழப்பட்டுள்ளன. பருவகால மழைநீரை சேமிக்க பாறை பிளவுகளில் தோண்டப்பட்ட ஏராளமான நீர்த்தேக்கங்கள் பயன்படுத்தப்பட்டன. கோட்டைச் சுவர்களுக்குள் 108 கிணறுகளும் தோண்டப்பட்டன.
கோட்டைக்குள் பல பாழடைந்த கட்டிடங்கள் உள்ளன. இவற்றில் சிலவற்றை சிறைச்சாலைகளாக கிழக்கிந்திய கம்பெனி நிர்வாகி தாமஸ் மன்ரோ பயன்படுத்தினார்.
மேற்கோள்கள்
பகுப்பு:ஆந்திரப் பிரதேசக் கோட்டைகள் பகுப்பு:ஆந்திரப் பிரதேச வரலாறு
நுண் அறிவியல் (இதழ்)
நுண்அறிவியல் இதழ் இலங்கை யாழ்ப்பாணத்திலிருந்து 1998ம் ஆண்டு தொடக்கம் வெளிவந்த பொது உளச்சார்பு கல்வி சார்ந்த ஓர் இதழாகும். பொது உளச்சார்பு என்ற பரந்த நுண்அறிவியலை பயிலக்கூடிய வகையிலும் இலங்கையில் நடைபெறக்கூடிய பொதுப் பரீட்சைகளுக்கு மாணவர்களை தயார் செய்யும் வகையிலும் இவ்விதழ் வெளிவந்தது.
பணிக்கூற்று
பொது அறிவு பொது உளச்சார்பு ஏடு
உள்ளடக்கம்
இவ்விதழில் பல்வேறு தரப்பட்ட பொது உளச்சார்பு பகுதிகளும், பொது அறிவுப் பகுதிகளும், பொது அறிவுக் கட்டுரைகளும் இடம்பெற்றிருந்தன. பகுப்பு:வாழ்வியல் தமிழ் இதழ்கள் பகுப்பு:ஈழத்து சஞ்சிகைகள் பகுப்பு:கல்வியியல் தமிழ் இதழ்கள் பகுப்பு:1990 களில் வெளிவந்த தமிழ் இதழ்கள்
அந்தப்புரா
அந்தப்புரா (Andapura) என்பது இந்தியாவின் தென் மாநிலமான கர்நாடகாத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது. 2011 மக்கள் தொகை கணக்கெடுப்பின்படி, இதன் மக்கள் தொகை 1,769 ஆகும்.
அமைவிடம்
இந்த ஊரானது மாநில தலைநகரான பெங்களூரில் இருந்து 38 கிலோமீட்டர் தொலைவிலும், ஆனேகலில் இருந்து 38 கிலோமீட்டர் தொலைவிலும் உள்ளது.
மக்கள் வகைபாடு
இந்த கிராமத்தின் மொத்தப் பரப்பளவு 104.56 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 524 வீடுகள் உள்ளன. கிராமத்தின் மொத்த மக்கள் தொகையானது 1,769 ஆகும். இதில் பெண்களின் எண்ணிக்கை 818 என்றும், ஆண்களின் எண்ணிக்கை 951 என்றும் உள்ளது. கல்வியறிவு பெற்றவர்கள் விகிதம் 65.91% ஆகும். இதில் ஆண்களின் எழுத்தறிவு விகிதம் 68.66% என்றும், பெண்களின் எழுத்தறிவு விகிதம் 62.71% என்றும் உள்ளது.
மேற்கோள்கள்
பகுப்பு:பெங்களூர் நகர மாவட்டத்தில் உள்ள கிராமங்கள்
நடுமாங்குடி
நடுமாங்குடி தமிழ்நாடு, சிவகங்கை மாவட்டம், மாங்குடி தெற்குவாடி ஊராட்சியில் அமைந்துள்ள ஒரு கிராமம். இது சிவகங்கையிலிருந்து திருப்பாச்சேத்தி செல்லும் வழியில் சிவகங்கை நகர்ப் பகுதியில் இருந்து 15 கிமீ தொலைவில் உள்ளது.
அரசியலமைப்பு முகவரி
சிவகங்கை மாவட்டம் சிவகங்கை வட்டம் முத்தரசன் அஞ்சல் தமிழ்நாடு அஞ்சல் குறியீடு 630559.
தகவல்கள்
இக்கிராமத்தில் சுமார் 200 குடும்பங்கள் வசித்து வாழ்ந்து வருகின்றனர். இக்கிராமத்தின் மொத்த மக்கள் தொகை 500 பேர். இக்கிராமத்தில் கிட்டத்தட்ட 400 வாக்காளர்கள் உள்ளனர். இக்கிராமம் சிவகங்கை சட்டமன்றத் தொகுதி மற்றும் சிவகங்கை மக்களவைத் தொகுதிக்கு உட்பட்டது.
பகுப்பு:சிவகங்கை மாவட்டத்திலுள்ள கிராமங்கள்
துவாதச உபசாரங்கள்
துவாதச உபசாரங்கள் என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆஸனம் (இ௫க்கை) ஸ்வாகதம் (வரவேற்றல்) வஸ்த்ரம் (ஆடை) பூஷா (அணிகள்) ஆகியவை நீங்களாக உள்ள பன்னிரு உபசாரங்களாகும். இவ்வுபசார முறையானது த்வாதச உபசாரா எனவும் அழைக்கப்படுகிறது.
மேற்கோள்களும் குறிப்புகளும்
பகுப்பு:பூசைக் கிரியைகள்
வங்குடி வைத்தியநாதசுவாமி கோயில்
வங்குடி வைத்தியநாதசுவாமி கோயில் தமிழ்நாட்டில் அரியலூர் மாவட்டம், வங்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நூலகச் செய்திகள் (இதழ்)
நூலகச் செய்திகள் இலங்கை தேசிய நூலக ஆவணவாக்கல் சேவை சபையின் செய்திப் பிரசுர இதழாகும். 1973ம் ஆண்டு முதல் இவ்விதழ் தமிழ், சிங்களம், ஆங்கிலம் ஆகிய மும்மொழிகளிலும் வெளிவருகின்றன.
உள்ளடக்கம்
இவ்விதழில் இலங்கை நூலகம் தொடர்பான பல்வேறுபட்ட தகவல்களும் நூலகவியல் தொடர்பான பல்வேறுபட்ட கட்டுரைகளும் இடம்பெற்றிருந்தன. மேலும், இலங்கையில் நூலகவியலோடு தொடர்புபட்ட பல்வேறுபட்ட செய்தி அறிக்கைகளும் உள்வாங்கப்பட்டிருந்தது. பகுப்பு:1970 களில் வெளிவந்த தமிழ் இதழ்கள் பகுப்பு:நூலகவியல் தமிழ் இதழ்கள்
டி75 சாலை (ஐக்கிய அரபு அமீரகம்)
டி 75 ( د ٧٥   ), ஷேக் ரஷீத் சாலை அல்லது அல் குட்டாயத் சாலை என்றும் அழைக்கப்படுகிறது, இது  ஐக்கிய அரபு அமீரகம் துபாயில் உள்ள ஒரு சாலையாகும்.இந்த சாலை புர் துபாயில் தொடங்குகிறது.டி 92 (அல் மினா சாலை) க்கு செங்குத்தாக இயங்கும். டி 75 தென்கிழக்கு நோக்கி அல் மன்கூல், அல் கராமா மற்றும் அல் ஜஃபிலியா ஆகிய பகுதிகளை நோக்கி செல்கிறது. இந்த சாலை இறுதியில் அல் கராமா இன்டர்சேஞ்சில் உம் ஹுராரிர் சாலையுடன் இணைகிறது.
மேலும் பார்க்க
பகுப்பு:துபாயில் போக்குவரத்து பகுப்பு:துபாய் சாலைகள்
உயர் வரிசைச் செயலி
கணிதத்திலும் கணினியியலும், ஒரு செயலி பின்வருவற்றில் ஒன்றை அல்லது இரண்டையும் செய்யக் கூடியதாக இருந்தால் அது உயர் வரிசைச் செயலி எனப்படும்:
நுண்கணித்ததில் வகைக்கெழு ஒர் உயர் வரிசை செயலி ஆகும். வழுக்கொழு ஒரு செயலியை  உள்வாங்கி பதிலாக இன்னுமொரு செயலியைத்   தரும்.
நிரலாக்கத்திலும் உயர் வரிசை செயலிகள் பயன்படுகின்றன. கோப்பு செயலி (map function) இதற்கு ஓர் எடுத்துக் காட்டு ஆகும்.
இவற்றையும் பார்க்க
பகுப்பு:செயலிகள் பகுப்பு:சார்புகளும் கோப்புகளும்
1584 இல் இந்தியா
1584 இல் இந்தியாவில் நடந்த நிகழ்வுகள் .
ஜோலார்பேட்டை
ஜோலார்பேட்டை (ஆங்கிலம்:Jolarpet), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டம் திருப்பத்தூர் வட்டத்தில் இருக்கும் ஒரு நகராட்சி ஆகும்.
1584 இல் இந்தியா
மேலும் காண்க
பகுப்பு:ஆண்டு வாரியாக இந்தியா பகுப்பு:1584
ஜோலார்பேட்டை
இதனருகில் ஏலகிரி மலை உள்ளது. இது திருப்பத்தூருக்கு 9 கி.மீ. தொலைவிலும். வேலூருக்கு தென்கிழக்கே 85 கி.மீ. தொலைவிலும் உள்ளது. இந்நகரம் ஜோலார்பேட்டை (சட்டமன்றத் தொகுதி)க்கும், திருவண்ணாமலை மக்களவைத் தொகுதிக்கும் உட்பட்டது.
ஜோலார்பேட்டை தொடருந்து நிலையம், சென்னை, சேலம், பெங்களூர், மும்பை, திருவனந்தபுரம், கொச்சி, மங்களூர் போன்ற நகரங்களை இணைக்கும் தென்னக இரயில்வேயின் முக்கிய சந்திப்பாகும்.
மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 18 நகராட்சி மன்ற உறுப்பினர்களையும்,  7,140 குடும்பங்களையும் கொண்ட இந்நகரத்தின் மக்கள்தொகை 29,662  ஆகும். இந்நகரத்தின் எழுத்தறிவு 83.3% மற்றும் பாலின விகிதம் 1000 ஆண்களுக்கு 1,032 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3148 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 961 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,308 மற்றும் 531 ஆகவுள்ளனர். மக்கள்தொகையில் இந்துக்கள் 91.87%, இசுலாமியர்கள் 4.44%, கிறித்தவர்கள்  3.55%, தமிழ்ச் சமணர்கள் 0.0%., மற்றும்  பிறர் 0.14% ஆகவுள்ளனர்.
மேலும் பார்க்க
பகுப்பு:திருப்பத்தூர் மாவட்டத்திலுள்ள ஊர்களும் நகரங்களும்
எந்திலி ஊராட்சி
எந்திலி ஊராட்சி (Indili Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கள்ளக்குறிச்சி வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2537 ஆகும். இவர்களில் பெண்கள் 1206 பேரும் ஆண்கள் 1331 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காட்டுமைலூர் வீரபத்திரசுவாமி கோயில்
காட்டுமைலூர் வீரபத்திரசுவாமி கோயில் தமிழ்நாட்டில் கடலூர் மாவட்டம், காட்டுமைலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வீரபத்ரசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அத்தி மரச்சிலைகள்
அத்தி மரச்சிலைகள் என்பவை அத்தி மரத்தினால் செய்யப்பட்ட சிலைகள் ஆகும். தமிழ்நாட்டின் பழைமையான இந்துக் கோயில்களில் இச்சிலைகள் காணப்படுகின்றன. இந்து சமயத்தில் அத்தி ஒரு மாசு மருவில்லாத புனிதமான மரமாகக் கொள்ளப்படுகிறது. இந்துக்கள் இம்மரத்தை இன்றும் வணங்குகிறார்கள். அத்தி மரத்தில் கடவுள் சிலை வடிப்பதை சைவ, மற்றும் வைணவ ஆகமங்கள் அனுமதிக்கின்றன.
அத்தி தலமரம்
திருவொற்றியூர், திருக்கானாட்டு முள்ளூர் ஆகிய திருக்கோயில்களில் 2வது தலவிருட்சமாக அத்திமரம் வணங்கப்படுகிறது.
பிற சிறப்புகள்
அத்தி ஆறாவது கிரகமான சுக்கிரனின் அம்சமாகக் கருதப்படுகிறது. ஸ்ரீ நவக்கிரக கோட்டை ஆலயம், வேலூரை அடுத்த பொன்னை, விநாயகபுரத்தில் நவரக்கிரங்களுக்கு ஒன்பது வகையான கோயில்கள் கட்டப்பட்டு உள்ளன. இங்கு சுக்கிரனை வணங்குவதற்காக அத்தி மரமும் நடப்பட்டுள்ளது. அசுர குரு சுக்கிராச்சாரியார் அத்தி மரமாக மறுபிறவி எடுத்ததாக சதுர்மாசிய மகாத்மியத்தில் கூறப்பட்டுள்ளது. நரசிம்ம அவதாரம் எடுத்து இரண்யகசிப்புவைக் கிழித்துக் கொன்று வதம் செய்த பின்பு, பெருமாள் அத்தி மரப்பட்டையில் நகங்களைப் பதித்துச் சுத்தப்படுத்திக் கொண்டாராம். இந்துக் கடவுளான தத்தாத்திரேயர் அத்தி மரத்திலே வாசம் செய்வதாக குரு சரித்திரத்தில் கூறப்பட்டுள்ளது.
கணவன் மனைவி இருவரும் ஒருவருக்கொருவர் மனப்பூர்வமாக விரும்பி விலகாமல் இருப்பதற்கும் கடைசி வரையில் பிரியாமல் இருப்பதற்கும் வீட்டில் அத்தி மரம் நட்டு வைத்து பராமரித்து வர நல்ல பலன்கள் உண்டாகும் என்பது ஐதீகம். அத்திக்கு நல்ல அதிர்வலைகள் உண்டு. எனவே அத்தி மரப் பலகையில் உட்கார்ந்து தவம் செய்தால் பூமியினுடைய புவிஈர்ப்பு விசை நம்மை அதிகம் தாக்காமல் எந்த மந்திரத்தை உச்சரிக்கிறோமே அந்த மந்திரத்தினுடைய பலன் முழுமையாகக் கிடைக்கும்.
மேற்கோள்கள்
பகுப்பு:மர உற்பத்திகள் பகுப்பு:இந்துச் சிற்பங்கள்
நிபுன பண்டார
நிபுன பண்டார (ஆங்கிலம்:Nipuna Bandara) என்பவர் இலங்கை நாட்டைச் சேர்ந்த கால்பந்து ஆட்டக்காரர் ஆவார்.
சர்வதேச போட்டி
நிபுன பண்டார இலங்கை அணி மூலம் பூட்டான் அணியை 2011 ஆம் ஆண்டு இந்தியாவில் தெற்காசிய கால்பந்துக் கூட்டமைப்பு நடத்திய முதன்மை ஆட்டத்தில் எதிர்கொண்டார். இதில் இவர் இருமுறை இலக்கை பெற்றார். இதனால் இலங்கை 3-0 என்ற கணக்கில் வெற்றி பெற்றது.
சர்வதேச இலக்குகள்
இலங்கையின் இலக்குகள் மற்றும் முடிவுகள் முதல் பட்டியலில்.
மேற்கோள்கள்
பகுப்பு:1991 பிறப்புகள் பகுப்பு:இலங்கை விளையாட்டு வீரர்கள் பகுப்பு:வாழும் நபர்கள்
போலகம் கைலாசநாதர் மற்றும் ஆதிகேசவப்பெருமாள் கோயில்
போலகம் கைலாசநாதர் மற்றும் ஆதிகேசவப்பெருமாள் கோயில் தமிழ்நாட்டில் நாகப்பட்டினம் மாவட்டம், போலகம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினொன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், ஆதிகேசவபெருமாள், சிவகாமசுந்தரி, ஆதிகேசநாயகி சன்னதிகளும், விநாயகர், சுப்ரமணியர், சண்டிகேஷ்வரர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாழைக்கொம்புநாகூர் ஊராட்சி
வாழைக்கொம்புநாகூர் ஊராட்சி (Valaikombunagoor Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள ஆனைமலை வட்டாரத்தில் அமைந்துள்ளது. இந்த ஊராட்சி, வால்பாறை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1852 ஆகும். இவர்களில் பெண்கள் 915 பேரும் ஆண்கள் 937 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஆனைமலை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பாஷிம் பங்கா
பகுப்பு:நடப்பு திட்டங்கள்
அட்ட திரிம்சத் உபசாரங்கள்
அட்ட திரிம்சத் உபசாரங்கள் என்பவை இந்து சமயக் கடவுளுக்கு செய்யப்படும் முப்பத்து எட்டு உபசார முறைகளைக் குறிப்பதாகும். இவ்வுபசார முறையானது அஷ்ட த்ரிம்சத் உபசாரா என்றும் அழைக்கப்படுகிறது.
லோக்தளம்
லோக்தல் (Lokdal) அல்லது லோக்தளம் என்பது இந்தியாவின் முன்னாள் பிரதமர் சரண் சிங்கால் நிறுவப்பட்ட விவசாயக் கொள்கைகளை அடிப்படையாகக் கொண்ட இந்திய அரசியல் கட்சியாகும். இக்கட்சியின் தலைமையகம் உத்தரப்பிரதேச மாநிலம் இலக்னோவில் அமைந்துள்ளது. இது ஒரு மாநிலக் கட்சியாகும்.
மேற்கோள்கள்
பகுப்பு:இந்திய அரசியல் கட்சிகள் பகுப்பு:1980இல் நிறுவப்பட்ட அரசியல் கட்சிகள்
தடாதகைப் பிராட்டியார் திருவவதாரப் படலம்
தடாதகைப் பிராட்டியார் திருவவதாரப் படலம் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற நான்காவது படலமாகும்.
படலச் சுருக்கம்
இதில் குலசேகர பாண்டியனின் மகன் மலயத்துவசன் நெடுநாட்களாகத் தமக்கு புத்திரப்பெறு கிடைக்காமையால் சிவபெருமானை நோக்கிப் புத்திர காமேட்டி யாகம் புரிந்தான். இதன் பயனாக யாகக் குண்டத்திலிருந்து 32 லட்சணங்களும் பொருந்திய மூன்று கொங்கைகளுடன் சிறு குழந்தை தோன்றி மலையத்துவசனின் மனைவியின் மடியில் சென்று அமர்ந்தது. அக்குழந்தைக்கு தடாதகைப் பிராட்டி என பெயரிட்டனர்.பார்வதி தேவியே இவர்களுக்குக் குழந்தையாக அவதாரம் செய்ததை கூறும் வரலாறு தடாதகைப் பிராட்டியார் திருவவதாரப் படலம் ஆகும்.
சான்றாவணம்
பகுப்பு:திருவிளையாடல்கள்
1586 இல் இந்தியா
1586 இல் இந்தியாவில் நடந்த நிகழ்வுகள்.
மேலும் காண்க
பகுப்பு:ஆண்டு வாரியாக இந்தியா பகுப்பு:1586
எவ்வொரா பொது நூலகம்
எவ்வொரா பொது நூலகம் போர்த்துகலில், எவ்வொரா மாவட்டத்தில் உள்ள எவ்வொரா நகரில் அமைந்துள்ளது. இது 1805 ஆம் ஆண்டில், ஒரு மதகுருவும் அறிஞருமான அதிமேற்றிராணியார் மனுவேல் என்பவரால் நிறுவப்பட்டது. இவர் போர்த்துக்கேய அறிவொளிக் காலத்தில் ஒரு பிரதிநிதியும் ஆவார். இந்த நூலகத்தில் இரண்டு நூற்றாண்டு வரலாற்றுச் சேகரிப்புகள் உள்ளன. இந்நூலகம், 2007 மார்ச் 29ன் 92 ஆம் இலக்கச் சட்டத்தின் படி பொது நூல்கள் நூலகங்கள் ஆணையத்தின் கீழ் கொண்டுவரப்பட்டது.
வரலாறு
இந்த நிறுவனத்துக்கான எண்ணக்கரு எவ்வொராவின் அதிமேற்றிராணியாராக இருந்த ஜோக்கிம் சேவியர் பொத்தெலோ டி லிமாவின் இறப்பைத் தொடர்ந்து தோன்றியது. இவர் இறக்கும்போது ஏராளமான் பெறுமதி வாய்ந்த நூல்களை விட்டுச் சென்றார். இவை ஏற்கெனவே கட்டப்பட்டு, வகை பிரிக்கப்பட்டு இருந்தன. 1802 ஆம் ஆண்டில் திருத்தந்தை மனுவேல், எவ்வொராவின் புதிய அதிமேற்றிராணியாராகத் தெரியப்பட்டர். 1803 ஆம் ஆண்டில் மேற்றிராணியார் அரண்மனையின் மேற்குப் பகுதியில் அமைந்திருந்த 17 ஆம் நூற்றாண்டைச் சேர்ந்த மண்டபம் நூலகத்துக்காகத் திருத்தப்பட்டது. அதே வேளை அதிமேற்றிராணியார் புதிய நூலகத்துக்கான பிற வேலைகளையும் செய்துவந்தார். 1805 ஆம் ஆண்டு மார்ச் 25 ஆம் தேதி, நூலகத்தின் தட்டுக்களில் முதல் நூலான the Polyglota Ximens வைக்கப்பட்டது என்று அதிமேற்றிராணியார் மனுவேல் தனது நாட்குறிப்பில் எழுதியுள்ளார். 1806 ஆம் ஆண்டு இளவரசு ஆட்சிப்பொறுப்பாளரான டொம் ஜான் இந்நூலகத்துக்கு வந்திருந்தார். அப்போது நூலகத்தில் ஏறத்தாள ஐம்பதாயிரத்துக்கு மேற்பட்ட நூல்கள் இருந்தன.
தீவக்குறைப் போரும் நூலகமும்
தீவக்குறைப் போரின்போது ஜெனரல் லூயிசு என்றி லொயிசன் தலைமையிலான நெப்போலியனின் பிரெஞ்சுப் படைகள் எவ்வொராவில் முகாமிட்டு நகரைச் சூறையாடின (யூலை 1808). அப்போது படையின் மூத்த அதிகாரிகள் அதிமேற்றிராணியாரின் அரண்மனையில் தங்கியிருந்தனர். அவர்களிற் சிலர் அங்கிருந்த பல நூல்கள் கையெழுத்துப்படிகள் போன்றவற்றைச் சேதமாக்கியதுடன், உரோமர், விசிகோத்துகள், முசுலிம்கள், போர்த்துக்கேயர் ஆகியோரின் காலங்களைச் சேர்ந்தனவாக அங்கிருந்த நாணயங்கள், தங்கம், வெள்ளி ஆகியவற்றாலான பதக்கங்கள் போன்றவற்றையும் கொள்ளையடித்தனர்.
இக்காலத்தின் பின்னர் திருத்தந்தை செனாக்கிளின் மனுவேலின் முயற்சியால் நூலகம் மீளமைக்கப்பட்டு 1811 செப்டெம்பர் 21 ஆம் தேதி அதற்கான சட்டவிதிகளும் வெளியிடப்பட்டன. இவர் 1814 ஆம் ஆண்டு சனவரி 24 ஆம் தேதி காலமானார். அப்போது நூலகத்தில் மூன்று இலட்சம் நூல்களுக்கு மேல் இருந்ததன.
ஆங்கிலேய உள்நாட்டுப்போரும் நூலகமும்
ஆங்கிலேய உள்நாட்டுப் போர்க் காலத்தில் (1828 - 1834), 1832 ஆம் ஆண்டில், சிசுட்டேர்சிப் பிரிவுக் குருமடத்தில் வரலாற்றெழுத்தர், திருத்தந்தை புனித பொனாவென்ச்சரின் போர்ட்டுனாட்டோ நூலகத்தை மூடுமாறு உத்தரவிட்டதுடன் பணியாளர்களையும் நீக்கிவிட்டார். 1834ல் அதனை எசுட்ரெமோசு நகருக்கு அகற்றுமாறும் ஆணையிட்டார். சில நூல்கள் வண்டிகளில் போர்த்துகலின் முதலாம் மிகேலின் படைகளுடன் எடுத்துச்செல்லப்பட்டன. இவர் உரோமில் நாடுகடந்து வாழ்ந்த காலத்தில் இறந்தபின்னர் இந்நூல்கள் காணாமல் போய்விட்டன.
காலப்போக்கில், நன்கொடைகள் மூலமும், விலை கொடுத்து வாங்குவதன் மூலமும் நூல்கள் சேகரிக்கப்பட்டன. 1834ல் இல்லாது போய்விட்ட குருமடங்களின் நிதிகளும் இந்நிறுவனத்துக்கு வழங்கப்பட்டன.
புதுக் காலம்
போர்த்துகலில் தாராண்மைவாதம் நடைமுறைக்கு வந்த பின்னர், இந்த நூலகம் பொது நிறுவனம் ஆகியது. இதன் முதலாவது நூலகராக, மருத்துவரும் நில உடைமையாளருமான சோக்கிம் ட கூஞ்ஞ ரிவேரா எலியோடோரசு (1838 - 1855) போர்த்துகலின் இரண்டாவது மரியாவால் பதவியில் அமர்த்தப்பட்டார். இவர் காலத்தில் இந்நிறுவனம் முறையான ஒழுங்கமைப்பும், உறுதிநிலையும் கொண்டு அமைந்தது. புதிய கட்டிடங்களும் அமைக்கப்பட்டு நூலகம் விரிவாக்கப்பட்டது. எவ்வொரா பொது நூலகக் கையெழுத்துப்படிகளுக்கான விபரப் பட்டியல் உருவாக்கம் இவர் காலத்திலேயே தொடங்கியது எனினும் 1871 ஆம் ஆண்டிலேயே இது நிறைவு பெற்றது. அகசுத்து பிலிப்பே சிமோய்சு (Augusto Filipe Simões) (1864 - 1872) என்னும் நூல்கத்தின் பணிப்பாளர் ஒருவரும் அதன் வளர்ச்சிக்குக் குறிப்பிடத்தக்க பங்காற்றினார். நெருக்கடியாகவும், போதிய பராமரிப்பு இன்றிச் சிதையும் நிலையில் இருந்த இதை ஒழுங்கமைத்ததுடன், புதிய அறைகளையும் அமைத்து விரிவாக்கினார்.
1916 ஆம் ஆண்டில், இந்நூலகமும், எவ்வொரா மாவட்ட ஆவணக் காப்பகமும் இணைக்கப்பட்டு, "எவ்வொரா பொது நூலகமும் மாவட்ட ஆவணக் காப்பகமும்" என்னும் பெயர் கொண்ட நிறுவனம் உருவானது. எனினும், 1997 ஆம் ஆண்டில் பொது நூலகமும், ஆவணக் காப்பகமும் பிரிக்கப்பட்டுத் தனித்தனி நிறுவனங்கள் ஆயின.
உள்ளடக்கம்
போர்த்துகலில், மிகப் பழையவற்றுள் ஒன்றும், நல்ல நிதிவளம் கொண்டதுமாகக் கருதப்படும் எவ்வொரே பொது நூலகம், தொடக்ககால அச்சுமுறையில் அமைந்த 664 நூல்களையும், 16ம் நூற்றாண்டில் அச்சிடப்பட்ட 6445 நூல்களையும், ஏராளமான கையெழுத்துப்படிகள், நிலப்படங்கள் போன்றவற்றையும், 20,000 தலைப்புக்களிலான சஞ்சிகைகளையும், கொண்டுள்ளது. இந்த நூலகத்திலுள்ள மொத்த நூல்களின் எண்ணிக்கை 612,000க்கும் அதிகம் ஆகும்.
வெளியிணைப்புக்கள்
பகுப்பு:போர்த்துகலில் உள்ள நூலகங்கள்
கடத்தூர் (தருமபுரி)
அமைவிடம்
பாப்பிரெட்டிபட்டி வட்டத்தில் உள்ள கடத்தூர் பேரூராட்சிக்கு மேற்கில் தருமபுரி 22 கிமீ; கிழக்கில் அரூர் 35 கிமீ; வடக்கில் கம்பைநல்லூர் 18 கிமீ; தெற்கில் பொம்மிடி 12 கிமீ தொலைவிலும் உள்ளது. இதனருகே உள்ள தொடருந்து நிலையம் 12 கிமீ தொலைவில் உள்ள பொம்மிடியில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,811 வீடுகளும், 11,382 மக்கள்தொகையும் கொண்டது.
மேற்கோள்கள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:தருமபுரி மாவட்டத்தில் உள்ள பேரூராட்சிகள்
பிரௌனியன் இயக்கம்
thumb|ஆயிரம் முறை இரு பரிமாண வெளியில் நடக்கும் ஒரு குறிப்பில்வழி பிரௌனியன் இயக்கத்தின் மாதிரி வரைபடம்
பிரௌனியன் இயக்கம் (Brownian motion) என்பது கீழ்காணுபவற்றைக் குறிக்கும்:
முதன் முதலில், இராபர்ட் பிரௌன் (Robert Brown) என்ற தாவிரவியலாளரால் முன் வைக்கப்பட்ட இக்கருத்துருவை, லூயி பாசெலியர் (Louis Bachelier) என்பவர் கோட்பாட்டு நிலைக்கு கொண்டு வந்தார். அல்பர்ட் ஐன்ஸ்டீனும் இதில் பங்களிப்புச் செய்தார். சான் பத்தீட்டு பெரென் என்பவர் தனது ஆய்வுகள் மூலம் இக்கோட்பாட்டிற்கு வலு சேர்த்தார்.
வரலாறு
ஸ்காட்லாந்தைச் சேர்ந்த இராபர்ட் பிரௌன் என்பவர் 1827ஆம் ஆண்டில் தண்ணீரில் மகரந்தத் தூள்களைப் போட்டு அவற்றை ஒரு நுண்ணோக்கியின் மூலம் பார்த்தார். மகரந்த்த் தூள் ஒவ்வொன்றும் அங்குமிங்கும் ஓடியது. ஆனால் தண்ணீரில் எந்தவிதமான அசைவுமிருப்பதாகத் தெரியவில்லை. மகரந்தத் தூள்களுக்கு உயிர் உண்டோ என்ற சந்தேகம் அவருக்கு முதலில் ஏற்பட்டது. ஆனால் அடுத்து அவர் ஒரு சாயப் பொடியைத் தண்ணீரில் கலந்து நுண்ணோக்கியின் மூலமாகப் பார்த்த போது, உயிரில்லாதவை என்று உறுதியாகத் தெரிந்த சாயத் துகள்களும் அங்குமிங்கும் ஓடியாடியதைக் கண்டார். பிரௌனுக்கு அதற்கான காரணம் விளங்கவில்லை. எனினும் அதை அவர் முதலில் அறிவித்ததால் அத்தகைய துகள்களின் இயக்கத்திற்கு பிரௌனியன் இயக்கம் என்று பெயரிடப்பட்டது.
பிரௌனியன் இயக்கம்
1860களில் ஸ்காட்லாந்தைச் சேர்ந்த இயற்பியலாரான ஜேம்ஸ் கிளார்க் மக்ஸ்வெல் வாயுக்களில் நுண்ணிய அணு அல்லது மூலக்கூறுகளிருப்பதாகவும், அவை ஓய்ச்சலின்றி அங்குமிங்கும் கண்டபடி ஓடிக்கொண்டிருப்பதாகவும் கற்பனை செய்து வாயுக்களின் நடத்தைகள் பற்றிய விதிகளை உருவாக்கினார். திரவங்களிலும் கூட மூலக்கூறுகள் அங்குமிங்கும் ஓடிக்கொண்டிருக்கக் கூடும் என்று விஞ்ஞானிகள் எண்ணத் தலைப்பட்டனர். அதன் மூலம் பிரௌனியன் இயக்கத்திற்கான காரணம் விளங்க தொடங்கியது. தண்ணீரிலுள்ள மூலக்கூறுகள் மகரந்த்த் தூள்களையும், சாயத் தூகள்களையும் நாலா திசைகளிலிருந்தும் வந்து தாக்கிப் பந்தாடி கொண்டிருக்கின்றன. ஒரு திசையில் திடீரொன்று மோதல் அதிகமாகிவிட்டால் மகரந்த்த் தூள் அந்தத் திசையில் உந்தப்பட்டு ஓடுகிறது. சிறிது தூரம் ஓடியதும் வேறு துகள்கள் அதனுடன் மோதி தைத் திசை திருப்பி விடுகின்றன. ஒரு குறிப்பிட்ட நிறையுள்ள துகள் இவ்வாறு நகர்த்தப்படுகிற தொலைவு நீர் மூலக்கூறின் நிறையைப் பொறுத்தது என்ற கருத்தை 1905 ஆம் ஆண்டு ஆல்பர்ட் ஐன்ஸ்டைன் கண்டறிந்து அதற்கான ஒரு சமன்பாட்டையும் உருவாக்கினார். சான் பத்தீட்டு பெரென் என்ற பிரெஞ்சு இயற்பியலாளர் 1908-11 ஆண்டு காலங்களில் செய்முறை ஆராய்ச்சி மூலம், ஐன்ஸ்டைன் கண்டறிந்த சமன்பாட்டை உறுதி செய்தார். அந்த சமன்பாட்டை பயன்படுத்தி நீர் மூலக்கூறுகளின் பரிமாணத்தைக் கணக்கிட்டார்.
குவியாடி
குவியாடி.எந்த வளவளப்பான பரப்பு தம்மில் விழும் ஒளிக்கதிர்களை திருப்பவல்லதோ அப்பரப்பு ஆடி எனப்படும்.ஆடிகள், சமதள ஆடி,குவியாடி,குழியாடி என மூன்று வகைப்படும்.ஒளித்திருப்பம் அல்லது ஒளி எதிரொளிப்பு குவிந்த பரப்பில் ஏற்படுமானால் அது குவியாடி எனப்படும்.மாறாக ஒளித்திருப்பம் குழிந்த பரப்பில் தோன்றுமானால் அது குழியாடி எனப்படும்.குழியாடிகளும்,குவியாடிகளும் ஒரு கோளத்தின் ஒரு பகுதியாக இருப்பதால் இவ்வகை ஆடிகள் கோளவாடிகள் எனவும்படும்.சமதளத்தில் ஒளிதிருப்பம் ஏற்படும் போது அது சமதள ஆடியாகும்.
சமதளாடி சாதாரண முகம் பார்க்கும் கண்ணாடியாகும்.பேருந்து போன்ற வாகனங்களில் பின்னால் வரும் வண்டிகளைக் காட்ட குவியாடி பயன்படுகிறது.குழியாடி உரு பெருக்கம் தேவைப்படும் இடங்களில் பயன்படுகிறது.
பகுப்பு:ஆடிகள்
பத்மா வெங்கட்ராமன்
பத்மா வெங்கட்ராமன் (Padma Venkataraman) இந்தியாவைச் சேர்ந்த ஒரு சமூக ஆர்வலர் ஆவார். இந்தியாவின் முன்னாள் குடியரசுத்தலைவர் இரா.வெங்கடராமனின் மூத்த மகளான இவர் 1942 ஆம் ஆண்டு பிறந்தார். பெண்கள் இந்திய சங்கத்தின் தலைவராகவும் இவர் செயல்பட்டார். பெண்கள் நலப் பிரச்சினைகள் மற்றும் தொழுநோயால் பாதிக்கப்பட்ட நபர்களின் மறுவாழ்வு ஆகியவற்றில் கவனம் செலுத்தினார். ஐ.நா.வுக்கான அகில இந்திய மகளிர் மாநாட்டின் நிரந்தரப் பிரதிநிதியாக இருந்ததோடு, ஐக்கிய நாடுகளின் மகளிர் சங்கத்தின் துணைத் தலைவராகவும், தலைவராகவும் பணியாற்றினார்.
விருதுகள்
30 ஆண்டுகளுக்கும் மேலாக மகளிர் நலம் மற்றும் தொழுநோயால் பாதிக்கப்பட்ட மக்களின் மறு வாழ்விற்கு தொண்டாற்றி வந்த சென்னை, அகில இந்திய மாதர் சங்கத்தின் தலைவர் பத்மா வெங்கட்ராமனின் சிறந்த சமூக சேவையினை பாராட்டி 2017 ஆம் ஆண்டு தமிழ்நாடு அரசு அவ்வையார் விருது வழங்கி இவரை சிறப்பித்தது.
மேற்கோள்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:சமூக சேவகர்கள் பகுப்பு:இந்தியப் பெண் செயற்பாட்டாளர்கள்
சந்தியாப்பிள்ளை யேசுரத்தினம்
வாழ்க்கைச் சுருக்கம்
யாழ்ப்பாண மாவட்டம், இளவாலையில் சந்தியாப்பிள்ளை, மரியப்பிள்ளை தம்பதியினரின் புதல்வராகப் பிறந்த யேசுரத்தினம் இளவாலை புனித என்றீஸ் பாடசாலையில் கல்வி கற்றார். இலங்கை சந்தைப்படுத்தல் திணைக்களத்தில் கணக்குப் பிரிவிலே பணியாற்றி 1984 ஆம் ஆண்டில் பணி ஓய்வு பெற்றார்.
கொழும்பில் இவர் முப்பத்து மூன்று வருட காலம் பணியாற்றியுள்ளார். இக்கால கட்டங்களில்; இலங்கையில் நடைபெற்ற இனக்கலவரங்களினால் ஐந்து தடவைகள் அகதியாக்கப்பட்ட அனுபவத்தைப் பெற்றிருந்தார். இறுதியாக 1983 ஆம் ஆண்டு இடம்பெற்ற கலவரத்தின் போது ஜிந்துப்பிட்டி சிவசுப்பிரமணிய ஆலயத்தில் அகதியாக்கப்பட்டு, பின்பு 1985ம் ஆண்டு முதல் எட்டு ஆண்டுகள் தமிழ் நாட்டில் திருச்சியிலும், சென்னையிலும் அகதி வாழ்க்கை வாழ்ந்திருக்கின்றார். 1993 ஆம் ஆண்டில் பிரான்சிற்குப் புலம்பெயர்ந்து தான் இறக்கும் வரை தனது துணைவியார், ஐந்து பிள்ளைகளுடன் பிரான்சிலேயே வசித்து வந்தார்.
வானொலிக் கலைஞராக
1966 ஆம் ஆண்டு சூலை 26ம் திகதி இலங்கை வானொலியில் வானொலிக் கலைஞராக (பகுதிநேரம்) இணைந்தார். இலங்கை வானொலியில் இவர் பல நாடகங்களை எழுதி, நடித்து நெறியாள்கை செய்துள்ளார்.
முகத்தார் வீடு
இலங்கை வானொலியில் கிராமிய சேவையில் 1970களின் ஆரம்பத்தில் வெள்ளிக்கிழமைகளில் தொடராக ஒலிபரப்பான 'முகத்தார் வீடு' என்ற நாடகத்தை எழுதியதோடு, பிரதான பாத்திரத்தில் நடித்து புகழ் பெற்றவர். 268 வாரங்கள் ஒலிபரப்பான 'முகத்தார் வீடு' யாழ்ப்பாணப் பேச்சு வழக்கில் அமைந்திருந்ததுடன்,  நூற்றுக்கணக்கான குடும்பப்; பிரச்சினைகளை யதார்த்தபூர்வமாக சித்தரித்தது. 15 நிமிடத்துக்குள் ஒரு விவசாயக் குடும்பத்துள் நடக்கும் நகைச்சுவையான சம்பவங்களுடன் விவசாயத் தகவல்களை வழங்குமொரு நிகழ்ச்சியாக இதனை இவர் தயாரித்து வழங்கியிருந்தார்.
இந்த நாடகத்தில் உலாவந்த பாத்திரங்களான ஆறுமுகம், மனைவி தெய்வானை, மகன் வடிவேலன், சரவணை, மைனர் குடும்பத்தினர், சாத்திரி குடும்பத்தினர், சட்டம்பி குடும்பத்தினர், பரியாரியாரின் குடும்பத்தினர், தரகர் குடும்பத்தினர்... இரண்டு தசாப்தங்கள் கடந்து இன்றும் மக்கள் மத்தியில் மறவாமல் இருக்கின்றது. ஜேசுறட்ணத்தின் பெயருடன் 'முகத்தார்' எனும் பெயரும் இணைந்து 'முகத்தார் ஜேசுறட்ணம்' என்று இன்றும் விழிக்கப்படுகிறது.
ஏனைய நிகழ்ச்சிகள்
இலங்கை வானொலியில் சனி இரவு 'நாடகம்' ஞாயிறு பகல் 'கதம்பம்', 'குதூகலம்' போன்ற நிகழ்ச்சிகளில் இவரின் எழுத்துக்கள் மிளிர்ந்திருந்தன. கதம்பத்தில் 123 தனி நாடகங்களையும், பருவக்காற்று தொடர் நாடகத்தையும் (52 வாரங்கள்) எழுதி, நடித்து, நெறியாள்கை செய்த இவரின் வானொலிப் பணி நிலைத்துள்ளது.
சில்லையூர் செல்வராசனின் ‘தணியாத தாகம்’ கே. எம். வாசகரின் இயக்கத்தில் வானொலி நாடகமாக உருப்பெற்ற போது இந்த நாடகத்தில் ஒரு மலேசியன் ஓய்வூதியம் பெறுபவராக நடித்தவர் எஸ். ஜேசுரத்தினம்.
மேடைநாடகங்கள்
இவர் எழுதி, நடித்து நெறியாள்கை செய்துள்ள சில நாடகங்கள்
முகத்தார் யேசுறட்ணம் நடித்த சில மேடை நாடகங்கள்.
மணித்தியாலய நாடகங்கள்
எஸ். அகஸ்தியர் எழுதிய பிறரின் இயக்கத்தில் 'அலைகளின் குமுறல', 'எரிமலை வெடித்தபோது', கோபுரங்கள் சரிகின்றன ஆகிய நாடகங்களிலும், கே. எம். வாசகர் இயக்கத்தில் மனிதவலை, தணியாத தாகம் ஆகிய மேடை நாடகங்களிலும், சுமதி (தொலைக்காட்சி நாடகம்) ஆகியவற்றிலும் நடித்துள்ளார்.
திரைப்படங்கள்
ஈழத்துத் தமிழ் திரைப்படத்துறைக்கும் முகத்தார் யேசுறட்ணத்தின் பங்களிப்பு குறிப்பிடத்தக்கது. இலங்கையில் தயாரிக்கப்பட்ட மூன்று தமிழ்த் திரைப்படங்களில் இவர் நடித்துள்ளார். அத்திரைப்படங்களாவன: அத்துடன் 'பொன்மணி' திரைப்படத்துக்கு பின்னணிக் குரல் கொடுத்துமுள்ளார்.
சின்னத் திரைப்படங்கள்
இவை தவிர பிரான்சிற்குப் புலம் பெயர்ந்த பின்பு சின்னத் திரைப்படங்கள் சிலதில் இவர் நடித்துள்ளார்.
வானொலி, தொலைக்காட்சி
புலம் பெயர்ந்த பின்பு ஐரோப்பிய வானொலிகளிலும், தொலைக்காட்சிகளிலும் இவரது கலைப் பணிகள் தொடர்ந்தன. தமிழ் றேடியோ தொலைக்காட்சி (TRT) நிறுவனத்திலும், ஏசியன் புறோட்காஸ்ட்; கோப்பிரேஷன் (ABC) நிறுவனத்திலும் வானொலி நிகழ்ச்சிக் கட்டுப்பாட்டாளராக பணியாற்றியுள்ளார்.
எழுதிய நூல்
பிரான்சில் யேசுரத்தினம் மேடையேற்றிய ‘முகத்தார் வீட்டில்’ வானொலி நாடகப் பிரதிகள் ஐந்து, மேடை நாடகங்கள் மூன்று, வேறு வானொலி நாடகப் பிரதிகள் நான்கு என மொத்தம் 12 நாடகங்களை ‘முகத்தார் வீட்டுப் பொங்கல்’ என்ற பெயரில் 1999ல் மணிமேகலைப் பிரசுரமாக வெளியிட்டிருந்தார்.
திரைப்படத்தில்
'வாடைக்காற்று' திரைப்படத்தில், 'பொன்னுக் கிழவர்' பாத்திரத்தில் நடித்து, சிறந்த தமிழ் துணை நடிகருக்கான இலங்கை ஜனாதிபதி விருதைப் பெற்றவர்.
மறைவு
சிறிது காலம் நோய்வாய்ப்பட்டிருந்த ஜேசுரத்தினம் 2010 நவம்பர் 27 சனிக்கிழமை அன்று பிரான்சில் காலமானார்.
வெளி இணைப்புகள்
பகுப்பு:ஈழத்து வானொலிக் கலைஞர்கள் பகுப்பு:பிரான்சியத் தமிழர் பகுப்பு:1931 பிறப்புகள் பகுப்பு:2010 இறப்புகள் பகுப்பு:ஈழத்து நாடகாசிரியர்கள்
மலோனிக் நீரிலி
மலோனிக் நீரிலி (Malonic anhydride) என்பது C3H2O3 என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இச்சேர்மத்தை ஆக்சிடேன்-2,4-டையோன் என்ற பெயராலும் அழைக்கிறார்கள். CH2(CO)2O என்ற அமைப்பு வாய்ப்பாடும் இதைக் குறிக்கப் பயன்படுகிறது. மலோனிக் அமிலத்தினுடைய நீரிலியாக அல்லது ஆக்சிடேனின் இரட்டைக் கீட்டோனாக இச்சேர்மம் பார்க்கப்படுகிறது.
டைகீட்டீனை ஓசோனாற்பகுப்பு செய்து முதன்முதலில் 1988 ஆம் ஆண்டு மலோனிக் நீரிலி தயாரிக்கப்பட்டது. 3,3-டைமெத்தில்-ஆக்சிடேன்-2,4-டையோன் உள்ளிட சில மலோனிக் நீரிலி வழிப்பொருட்கள் அறியப்படுகின்றன.
மேற்கோள்கள்
பகுப்பு:கார்பாக்சிலிக் நீரிலிகள் பகுப்பு:ஆக்சிடேன்கள்
லா அபைடிங் சிட்டிசன்
அக்டோபர் 16, 2009ல் இத்திரைப்படம் வெளிவந்தது.
சிறந்த திகில்/திரில்லர் திரைப்படத்திற்காக சர்டன் விருதுகளுக்கு பரிந்துரைக்கப்பட்டிருந்தது. ஆனால் இன்குலோரியஸ் பாஸ்டர் திரைப்படம் இவ்விருதினை பெற்றது.
அமெரிக்க சட்டங்களின் ஒழுங்கின்மையை இத்திரைப்படம் மையமாகக் கொண்டிருந்தது. சட்டங்களின் மூலமாக சரியான குற்றவாளி பிடிபடாமல், நிரபராதிகள் தண்டிக்கப்படுவதை இப்படம் பதிவு செய்திருந்தது.
வெளி இணைப்புகள்
பகுப்பு:2009 திரைப்படங்கள் பகுப்பு:மரண தண்டனை குறித்த திரைப்படங்கள் பகுப்பு:சிறைச்சாலைத் திரைப்படங்கள் பகுப்பு:வன்புணர்வு மற்றும் பழிவாங்கும் திரைப்படங்கள் பகுப்பு:பிலடெல்பியாவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
வெண்டி இலவுரல் பிரீடுமன்
வெண்டி இலவுரல் பிரீடுமன் (Wendy Laurel Freedman) (பிறப்பு: ஜூலை 17, 1957)ஒரு கனடிய-அமெரிக்க வானியலாளர் ஆவார். இவர் அபுள் மாறிலியை அளந்தமைக்காகப் பெயர்பெற்றவர். இவர் கலிபோர்னிய, பசதேனாவில் அமைந்த கார்னிகி வான்காணகங்களுக்கும் சிலியில் அமைந்த இலாசு கம்பனாசு வான்காணகத்துக்கும் இயக்குநரும் ஆவார். இப்போது இவர் சிகாகோ பல்கலைக்கழகத்தின் வானியல், வானியற்பியல் துறையின் பேராசிரியரும் ஆவார். இவரது முதன்மையான ஆராய்ச்சி ஆர்வம் நோக்கீட்டு அண்டவியலில் அமைந்துள்ளது. குறிப்பாக, புடவியின் நடப்பு, கடந்தகாலவிரிவு வீதங்களை அளப்பதிலும் கருப்பு ஆற்றலின் பான்மையை விவரிப்பதிலும் குவிந்துள்ளது.
இளமையும் வாழ்க்கைப்பணியும்
இவர் பியானோவில் வல்லவரான ஒரு மருத்துவரின் மகளாவார்.
சொந்த வாழ்க்கை
இவர் தன்னோடு நெடுங்காலத்துக்குப் பணிபுரிந்த பாரி மதோரை மணந்தார். இவர்களுக்கு இரு குழந்தைகள் உண்டு.
வெளி இணைப்புகள்
The University of Chicago Academic Profile
பகுப்பு:1957 பிறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:கனடிய வானியலாளர்கள் பகுப்பு:கனடியப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள் பகுப்பு:வாழும் நபர்கள்
டாமியன் மார்லி
டாமியன் மார்லி (ஜுலை 21, 1978 ஒரு யமேக்கா ரெகே இசைக் கலைஞரும் இசைப் பாடகரும் ஆவார். இவர் மூன்று கிராமி விருதுகளை வென்றுள்ளார். இவர் பிரபல பாடகர் போப் மார்லியின் கடைசி மகனாவார்
பகுப்பு:1978 பிறப்புகள் பகுப்பு:இசைக் கலைஞர்கள் பகுப்பு:வாழும் நபர்கள் பகுப்பு:கிராமி விருது வென்றவர்கள்
பவானி சங்கர சேதுபதி
பவானி சங்கர சேதுபதி என்பவர் இராமநாதபுரம் சமஸ்தான மன்னராவார். இவர் சுந்தரேஸ்வர ரகுநாத சேதுபதி மன்னரைப் போரில் கொன்று சேதுபதி மன்னரானார். இவர் இரகுநாத கிழவன் சேதுபதியின் மகன் ஆவார்.
பதவியைக் கைப்பற்றுதல்
இரகுநாத கிழவன் சேதுபதியின் மகனான இவர். அவரது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை மறுக்கப்பட்டது. அப்போதிருந்து 15 ஆண்டுகளுக்குப்பிறகு தன் கனவை நிறைவேற்றிக்கொண்டார்.
இராமநாதபுரத்தைக் கைப்பற்றுவதற்காக பவானி சங்கர சேதுபதி தஞ்சை மராட்டிய மன்னரின் உதவியை நாடினார். அவர் செய்யும் படை உதவிக்கு கைமாறாக தான் இராமநாதபுரம் சேதுபதியானதும் சேதுநாட்டின் வடபகுதியாக விளங்கிய சோழமண்டலப் பகுதிகளைத் (பட்டுக்கோட்டை சீமையை) தஞ்சை மன்னருக்கு விட்டுக்கொடுப்பதாக வாக்களித்தார். ஆனால் இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை நிறைவேற்றவில்லை. இதனால் கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு உதவி செய்தார். இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார். அவரது முடிவு பற்றிய விபரங்கள் எதுவும் கிடைக்கவில்லை.
மேற்கோள்கள்
பகுப்பு:இராமநாதபுர சேதுபதிகள்
காட்டுமைலூர் அய்யனார் கோயில்
காட்டுமைலூர் அய்யனார் கோயில் தமிழ்நாட்டில் கடலூர் மாவட்டம், காட்டுமைலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணி புஷ்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வங்குடி ஆதிகேசவர் பெருமாள் கோயில்
வங்குடி ஆதிகேசவர் பெருமாள் கோயில் தமிழ்நாட்டில் அரியலூர் மாவட்டம், வங்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிகேசவப் பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.